CELEX: 62011TN0650
Language: fi
Date: 2011-12-19 00:00:00
Title: Asia T-650/11: Kanne 19.12.2011 — Dimension Data Belgium v. parlamentti

10.3.2012   
            
            
               FI
            
            
               Euroopan unionin virallinen lehti
            
            
               C 73/28
            
         Kanne 19.12.2011 — Dimension Data Belgium v. parlamentti
   (Asia T-650/11)
   2012/C 73/55
   Oikeudenkäyntikieli: ranska
   
      Asianosaiset
   
   
      Kantaja: Dimension Data Belgium (Bryssel, Belgia) (edustajat: asianajajat P. Levert et M. Velghe)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin päätöksen, joka annettiin kantajalle tiedoksi sähköpostitse 18.10.2011, jolla hylättiin kantajan tekemä tarjous tarjouskilpailun PE-ITEC-DIT-ITIM-TELSIS osan nro 1 yhteydessä ja jolla osaa nro 1 koskeva tarjouskilpailu ratkaistiin yrityksen BT Belgique hyväksi, ja
            
         
               —
            
            
               velvoittamaan Euroopan parlamentin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu riidanalaisen päätöksen perustelujen puutteellisuuteen, koska Euroopan parlamentti ei ilmoittanut kantajalle hyväksytyn tarjouksen ominaisuuksia.
            
         
               2)
            
            
               Toinen kanneperuste, joka perustuu sen avoimuuden periaatteen loukkaamiseen, jota parlamentin on noudatettava varainhoitoasetuksen (1) 89, 92, 97 ja 100 artiklan nojalla sekä soveltamissääntöjen (2) 138 artiklan nojalla, koska parlamentti ei määritellyt selkeästi, tyhjentävästi eikä täsmällisesti tarjoushintojen arviointiperusteita.
            
         
               3)
            
            
               Kolmas kanneperuste, joka perustuu ilmeiseen arviointivirheeseen tarjousten laadun arviointiperusteiden määrittämisessä, suhteellisuusperiaatteen loukkaamiseen sekä soveltamissääntöjen 138 artiklan 2 kohdan rikkomiseen, koska hankintaviranomainen otti huomioon arviointiperusteen, jonka perusteella ei voitu yksilöidä taloudellisesti edullisinta tarjousta.
            
         
               4)
            
            
               Neljäs kanneperuste, joka perustuu rahoitustarjousten laadun ilmeiseen arviointivirheeseen ja soveltamissääntöjen 139 artiklan rikkomiseen, kun parlamentti ratkaisi riidanalaisen tarjouskilpailun osan nro 1 yrityksen BT Belgique hyväksi, vaikka yrityksen tarjous oli epätavallisen alhainen niin, että parlamentin olisi pitänyt hylätä tarjous tai sen sijaan katsoa, ettei se ole tarjouspyyntöasiakirjojen mukainen.
            
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).